text: Nu kan der igen søges om penge til solceller
  16 marts 2015 kl. 12.57
  I dag klokken 10 åbner nye solcellepuljer. Energinet forventer masser af ansøgere.
  
  Private husejere, boligforeninger og solcellelav får mulighed for at søge om forhøjet pristillæg.
  - Vi forventer, at rigtigt mange vil søge, men folk behøver ikke sidde klar ved tasterne for at søge præcis klokken 10.00, når puljerne åbner. Om man søger klokken 10.01 eller klokken 23.59, spiller ingen rolle alle har samme muligheder og er stillet ens. Det er meget vigtigere, at man sikrer sig, at ansøgningen er fyldestgørende, for ellers kommer man ikke i betragtning, siger Louise Rønne Christensen, afdelingsleder i Energinets solcelle administration.
  Der er i alt fire underpuljer, man kan søge. Ansøgningsperioden løber frem til den 31. maj 2015, men på grund af den store forhånds interesse forventer Energinet, at især den pulje, som private husejere kan søge, bliver tømt på kort tid.
  Solcellepuljerne betyder, at ansøgerne kan få flere penge for den strøm, som solcellerne producerer.
  Det er kun muligt at søge om penge til nye solcelleanlæg.
  Se interviewklip med Louise Rønne Christensen her
  Varighed 0.30
  
  